Petrus Teilhard de Chardin
Petrus Teilhard de Chardin Res apud Vicidata repertae: Nativitas: 1 Maii 1881; château of Sarcenat Obitus: 10 Aprilis 1955; Novum Eboracum Patria: Francia Nomen nativum: Pierre Marie Joseph Teilhard de Chardin Familia Genitores: Emmanuel Teilhard de Chardin; Memoria Sepultura: St. Andrew-on-Hudson cemetery Maria Iosephus Petrus Teilhard de Chardin (Francogallice: Marie-Joseph Pierre Teilhard de Chardin) natus est die 1 Maii 1881; mortuus die 10 Aprilis 1955) fuit Emmanuelis naturalistae et Bertae Adelae de Dompierre de Hornoy, pronepotis Voltarii, filius. Fuit Iesuita, presbyter Catholicus Romanus, theologus, philosophus, studiosus scientiae palaeontologiaeque Francicus, qui orationibus et litteris recentiorem inter fidem et scientiam disiunctionem resarcire conatus est. Fuit sodalis Academiae Scientiarum Francicae. Iam anno 1950 papae Pii XII encyclica epistula Humani generis multas sentias damnavit. Praeterea propter multas Teilhardi novitates doctrinales, Suprema Sacra Congregatio Sancti Officii monitum scripsit, in quo legimus: Quaedam vulgantur opera, etiam post auctoris obitum edita, Patris Petri Teilhard de Chardin, que [sic?] non parvum favorem consequuntur. Praetermisso iudicio de his quae ad scientias positivas pertinent, in materia philosophica ac theologica satis patet praefata opera talibus scatere ambiguitatibus, immo etiam gravibus erroribus, ut catholicam doctrinam offendant. Quapropter Emi ac Revmi Patres Supremae Sacrae Congregationis S. Officii Ordinarios omnes necnon Superiores Institutorum religiosorum, Rectores Seminariorum atque Universitatum Praesides exhortantur ut animos, praesertim iuventum, contra operum Patris Teilhard de Chardin eiusque asseclarum pericula efficaciter tutentur. Datum Romae, ex Aedibus S. Officii, die 30 Iunii 1962 Hae normae intra ecclesiam vigorem iuris habent.